LidanRubinov/Halacha-QA huggingface dataset:
שאלה: ה  נותן חכמה לחכמים.: קראתי ממש מזמן סיפור כזה על איזה גבירה שבאהה לרב ושאלה אותו למה ה נאמר על ה שהוא נותן חוכמה לחכמים? שהרי יותר הגיוני שייתן חוכמה לטיפשים. ואז הרב נתן לה דוגמא. היא אדם עשיר. אם יבוא עני ועשיר לבקש הלוואה למי תעדיף לתת? היא ענתה לעשיר מכיון שאם יאבד יש לו מהיכן להחזיר. והרב ענה לה שזה בדיוק אותו הדבר. אני לא הבנתי כלום כמעט בסיפור הזה. א. איך ה יכול לתת חוכמה לחכמים או לטיפשים הוא מראש זה שעושה אותם כאלה. מלכתחילה הם לא זה ולא זה. ב. הקב"ה אמור להיות רחמן ולתת דווקא למי שאין לו, לא? ג. המשל די לא מתאים מכיוון שחוכמה לא יכולה ללכת לאיבוד. גם אן כן לקב"ה יש אינסוף חוכמה למה שיפריע לו שחוכמה תלך לאיבוד? וגם איך בדיוק בנ"א יכולים להחזיר משהו לקב"ה?. קיצר לא הבנתי את הסיפור הזה בכלל.
תשובה: שאלת שאלות מצוינות! את האמת, אני שמעתי את הסיפור בגרסה אחרת, שהוא אמר לה שה  מביא חכמה למי שיודע לשמור עליה טוב כמו אוצר יקר שלא יאבד אותו, אבל על כל פנים נסתדר גם עם זה. א. יש לי שתי תשובות לדבר, 1. האדם נולד עם מוכנות לדבר מסוים ויש לו אליו מזג שמתאים לאותו דבר שהוא מוכשר אליו, לדוגמה, אדם שיש לו תכונה מעשית, כלומר שיש לו הכשרה והכנה לזה, הוא באופן טבעי ילך לעולם המעשה, כמו למשל, לחקלאות, לבניין, עבודת כפיים, ויש אדם שמוכשר למקצועות שדורשות חכמה, כמו אנשי רוח והגות, פילוסופים ופסיכולוגים ועוד. ולכן כל אדם שמוכשר לחכמה אז הקב"ה נותן לו את היכולת לקבל חכמה. 2. נותן חכמה, כלומר תוספת חכמה, למי שכבר חכם, ואדם אחראי ובוגר, ולא למי שלא יעשה עם חכמתו מאומה או יאבד אותה, וכל שכן יעשה עם חכמתו נזק. וכמובן אדם יש לו בחירה חופשית, ולא שבה  עשה את האדם חכם מלידה, אלא אחרי שהוא כבר למד ונהיה חכם הוא נותן לו תוספת חכמה או אפשר להגיד סייעתא דשמיא, שימור וכלים לחכמה. ב. מי שאין לו הוא לא צריך. על פי מה שהסברנו מקודם, אם אין לו מוכנות, אז הוא לא ימשך לחכמה, ודבר נוסף אם אדם לא למד ולא רוצה ללמוד, אז אין טעם להביא לו חכמה. ג. יש כלל שבמשלים לא לוקחים את כל האלמנטים, כמו למשל שהתורה נמשלת למים, אז לא מתייחסים לצורה המולקולארית של המים, אלא לאלמנטים אחרים, גם כאן, זה לא לגמרי דומה להלוואה שמישהו צריך להחזיר, אלא רצו להגיד לך את החשיבות של החכמה, כמה היא יקרה וקשה לקנותה ככלי כסף וקל לאבדה ככלי זכוכית, וכמה חשוב לשמור על החכמה, ולהיות חכמים ולא בורים. והכוונה לאדם, תמיד חכמינו מדברים כלפי האדם, מה האדם צריך ללמוד מזה לחיים שלו, האדם יאבד את החכמה, ולא שהיא תאבד מהעולם, והמסר הוא החשיבות שהאדם יהיה אחראי ובוגר לשמור על חכמתו, ולהוסיף בחכמה ולא להיות בורים כמו שאמרנו, ולכן חכמים הסבירו לנו דרך סיפור, משל, כדי שנבין את המסר כלפינו. אני מקווה שעכשיו הכול מובן, והנחתי את דעתך בהצלחה חן chencorcos gmail.com
שאלה: תענית 40 יום   צום י"ז בתמוז: יום ראשון הקרוב אני מתחיל תענית 40 יום השאלה שלי היא - יש בעיה שהימים של התענית נפגשים עם צום י"ז בתמוז? והאם אפשר לשתות מים בתענית?
תשובה: איני יודע מדוע אתה מתחיל תענית כזו. מכל מקום לא נראה שמותר לשתות מים בתענית ציבור.
שאלה: תענית 40 יום   צום י"ז בתמוז: יום ראשון הקרוב אני מתחיל תענית 40 יום השאלה שלי היא - יש בעיה שהימים של התענית נפגשים עם צום י"ז בתמוז? והאם אפשר לשתות מים בתענית?
תשובה: א. לא ברור מה הבעיה שזה מתנגש עם י"ז בתמוז. ב. אם נדרת תענית - אי אפשר לשתות מים בתענית. למה בכלל אתה מתענה ארבעים יום?
שאלה: תענית 40 יום   צום י"ז בתמוז: יום ראשון הקרוב אני מתחיל תענית 40 יום השאלה שלי היא - יש בעיה שהימים של התענית נפגשים עם צום י"ז בתמוז? והאם אפשר לשתות מים בתענית?
תשובה: הפוסקים מתנגדים להרבות בתעניות מיותרות בימינו. מה פתאום לצום 40 יום?
שאלה: תענית 40 יום   צום י"ז בתמוז: יום ראשון הקרוב אני מתחיל תענית 40 יום השאלה שלי היא - יש בעיה שהימים של התענית נפגשים עם צום י"ז בתמוז? והאם אפשר לשתות מים בתענית?
תשובה: לא נהגו הגדולים בימינו לצום כ"כ הרבה, אלא כמה ימים ספורים, ושאר הימים לחיזוק התשובה לעשות תענית דיבור וכד, והעיקר הוא להרבות בלימוד תורה ומידות ישרות. אם תצום ארבעים ימים וכך קיבלת מראש בפירוש כתענית יחיד, אזי תצטרך להשלים עוד יום שכן יז  בתמוז אינו עולה מן המניין של תענית יחיד. אם לא קיבלת מספר ספציפי, תוכל להכלילו בימים אלה. תענית היא גם ממים, ובתענית של ימים רבים היא נוהגת עד הערב ומהבוקר, כך שאפשר לאכול ולשתות בין יום אחד למשנהו.
שאלה: תענית 40 יום   צום י"ז בתמוז: יום ראשון הקרוב אני מתחיל תענית 40 יום השאלה שלי היא - יש בעיה שהימים של התענית נפגשים עם צום י"ז בתמוז? והאם אפשר לשתות מים בתענית?
תשובה: אסור לך לעשות זאת!!! בשום אופן אל תתחיל תענית 40 יום. לא רק שתענית כזאת לא תועיל לך - היא תזיק לך מאוד. אם יש לך קשיים שבגללם אתה רוצה לעשות תענית כזאת - תתיעץ עם רב, יש פתרונות הרבה יותר טובים ומתאימים מאשר תענים 40 יום. עיין
שאלה: חוף מעורב: לרב. רציתי לשאול לגבי הליכה משותפת עם אשתי והילדים לחוף מעורב אם יש בזה בעיה הלכתית במצב שזה כמו ליכא דרכא אחרינא כיון שלבד עם הילדים לא אני ולא אשתי מסוגלים ללכת וללכת לחוף לא מוכרז גם לא בא בחשבון מכמה סיבות. השאלה היא למרות שברור שיש שם בעיה של פריצות אבל לכאורה לדאבונינו היום המצב ברחוב רגיל לא שונה בהרבה מאשר בחוף הים שכמעט כל הבנות הולכות היום בלי חצאית או מכנסיים כלל ומה זה כבר משנה בדיוק מה רמת הפריצות ולמה שרחצה בחוף ים יהיה יותר חמור מללכת ברחוב? (כמובן שנשתדל להתמקם כמה שיותר בצד ולא נשב במקום עמוס) וגם לגבי מה שכתוב בהלכה שלרחוץ עם אשה אסור כי היא מרימה את הבגדים לכוראה מה זה שייך להיום שגם ברחוב ובעבודה ןבכל מקום כולם הולכות ככה? ואם אני צודק בזה האם אני צריך לחשוש מחילול ה שכולם יראו שאנחנו דתיים כי אשתי תיהיה עם כיסוי ראש ובצניעות? ואגב אני ישאל אם יש איזה אפשרות להתיר לאשה בחוף הים ללכת פחות בצניעות מאר ברחוב בגלל שזה מקום שמיועד לרחצה או משהו כזה? אשמח מאד לשמוע תשובה בהקדם כי כל השנים סבלנו כל הקיץ מהבעיה הזאת שלא הלכנו כמעט לשום מקום. ואם אפשר לשמוע הסבר לתשובה אני יודה לכם מאד.
תשובה: אין לכך שום היתר: 1. עדין הלבוש ברחוב מכוסה הרבה יותר מאשר הופעת נשים בחוף הים. 2. גם הרחוב איננו מקום לשהות בו. אנחנו חולפים ועוברים ברחוב בדרכנו למחוז חפצנו. אם אנחנו שוהים במקום למשך זמן, צריך לראות שזה מקום שלא נהיה יחד עם נשים בהופעה חשופה מדי. 3. מכל מקום אין שום אפשרות להתיר לאישה ללכת פחות בצניעות במקום שנמצאים בו גם גברים וגם נשים. 4. הפתרון לבעיה שאתה מעלה הוא פשוט ביותר. אשתך וילדיך יסעו לים בלעדיך. אם קשה לאשתך, היא תצרף אליה מישהי: שכנה  חברה, בת משפחה וכד  כך יתאפשר לילדים שלך בילוי בים ואתה תהיה יהודי כשר למהדרין.
שאלה: הכשרת קומקום חשמלי: קומקום חשמלי ששמתי בתוכו חצי טבלת שוקולד חלב בתוך שקית ניילון סגורה כדי להמיס את השוקולד והיה מלא כדי שני שליש מים האם ואיך אפשר להפוך את הקומקום חזרה לפרווה?
תשובה: אפשרי להכשיר, ניתן להגעיל אותו על ידי מילוי מים והרתחתם עד שיגלשו.
שאלה: עילוי נשמה: לפני כשנה וחצי אמא שלי נפטרה עכשיו אני רוצה לתרום סידורים לבית הכנסת לעילוי נשמתה מה אני צריך לרשום על הכרך של הסידורים יש תבנית מסויימת שאני רושם לעילוי נשמתה אמשח לתשובה בהקדם.
תשובה: אתה יכול לכתוב מה שאתה רוצה, אין תבנית קבועה
שאלה: ריבית: רציתי לשאול האם יש איסור במקרים הבאים: 1. חברה הלוותה לי סכום מסווים והחזרתי לה שקל שניים יותר בשביל לעגל. לדוגמא היא הלוותה לי 3.9 והחזרתי לה 5. או שהיא הלוותה לי 4.4 והחזרתי לה 4.5. כלומר האם יש בעיה של ריבית בסכום פעוט, ובמידה זה אפשרי להחזיר מעט יותר מהסכום שהתקבל- אז מהו הגבול (כלומר מה נחשב סכום פעוט ומה כבר נחשב ריבית) והאם זה ר רק לגבי למכרים או גם לזרים? 2. חברה קנתה לי משהוא והחזרתי לה סכום גבוה יותר. האם יש כאן בעיה של ריבית? ואם אני חושבת שמגיע לה- בגלל שהיא התאמצה?
תשובה: 1. דין פרוטה כדין מאה ויש בזה איסור ריבית. 2. יש בעיה. אם היא התאמצה יש להגדיר מראש את שכר טירחתה ולא בדיעבד. כיוון שלא מקובל בין חברים לגבות על מאמץ כזה כסף זה ודאי נראה כריבית.
שאלה: כיבוד הורים והקפדות שונות: אבי מצפה ממני לנהוג ולהחמיר כמוהו, בשר חלק, חלב ישראל, ציצית צמר, איסור קטניות מורחב בפסח, לי אין זה מתאים ומהווה עבורי מטרד ולא תחושה של מצווה האם חובה עלי להקפיד מטעם כיבוד הורים?
תשובה: ב"ה יש לחלק את התשובה לשני מישורים. המישור העקרוני והמישור המעשי. במישור העקרוני כל אדם בוגר רשאי להחליט על מעשיו כפי הבנתו ורצונותיו, ורק הוא הוא זה שיחליט על אלו חומרות הוא מקפיד (אם כי חלק מהדברים שציינת הם עקרוניים יותר, כגון בשר חלק לספרדים שזה דין עקרוני ולא חומרא), ולכך באופן פשוט אין אפשרות להכריח אדם אחר לעשותן. גם מצוות כיבוד אב ואם נוגעת לדברים שהאדם מחוייב לעשות כלפי הוריו, לא לסתור את דבריהם, לא לשבת במקום שלהם וכו. אך אין מצוות כיבוד הורים במה שנוגע לאדם עצמו, אין חיוב של כיבוד הורים בשאלה מה האדם יעשה או לא. אלא שכאן אנו למישור המעשי, שבענייננו הוא משמעותי יותר. הוריו של האדם מגדלים אותו מרגע שנולד ודואגים לו לכל מחסורו, החל מהתנאים הפיזיים הפשוטים ביותר ועד לתנאים הרוחניים שבמהלך חינוכו, מתפללים להצלחתו, כואבים את כאבו, ואף מבחינה כלכלית- מוציאים על כך ממון רב. זו הנקודה שעומדת תמיד בראש מעייניהם של ההורים, לדאוג תמיד שלילדם יהיה טוב וילך בדרך הנכונה כפי שהם מבינים אותה, בטוחני שזה מה שעומד גם בראש מעייניו של אביך, לדאוג לכך שעולמך הרוחני יתפתח כראוי. אלא שלפי הבנתך אתה אינך מעוניין לעמוד באותו מקום כפי שאביך מצפה לו. וכאן נשאלת השאלה מה אתה יכול לעשות כדי להבהיר לאביך שאתה אינך מעוניין באותן חומרות. כאמור, ההבנה הבסיסית שצריכה להיות היא שאביך למעשה מעוניין בטובתך, אני מציע שתשבו יחדיו בזמן רגוע ומסודר ותנסה להסביר לו מתוך כבוד והערכה כלפיו שאמנם אלו דברים חשובים, שבאופן עקרוני יתכן ויש להם מקום, אולם אתה כעת מרגיש שאינך מעוניין באותם דברים. לסיכום, האדם אינו מחוייב לקבל חומרות על עצמו מתוך כיבוד אב ואם, אך הוא בהחלט חייב לומר לאביו את הדברים מדוע הוא אינו מעוניין לשמור על דברים אלו, מתוך כיבוד אב ואם. בברכת התורה והארץ דוד davideign gmail.com
שאלה: קושי נפשי- דחוף!: לכבוד הרב. אני משתדלת בכל מיני תחומים בעניין התורה והמצוות וקיבלתי על עצמי כמה דברים (תהילים כל יום וכאלה). ועכשיו, קצת קשה לי נפשית ובגלל זה קשה לי לבצע את מה שקיבלתי על עצמי ועוד דברים כמו: תפילה (שלא נראית כמו מקודם.), שמחה וכו. האם לנסות בכח להתפלל ולשמוח ולומר את התהילים וכל זה? או שלתת לכמה ימים (-באמת כמה ימים כי זה לא משהו גדול כ"כ) האלו לחלוף (עם דגש יותר מועט עליהם. קיצור בתפילה למשל) ואח"כ להשלים את החסר (התהילים של אותם ימים שלא אמרתי )?
תשובה: דרכים רבות יש לעורר את הנפש. אין לנו דרך אחת שהיא נכונה. ההלכה יוצרת את המסגרת המינימלית המחייבת, ומותירה מרחב עצום לנו עצמנו לבחור. לא זו בלבד, אלא שמחשבת ההלכה עצמה מכירה היטב את התחושה שאת מתארת. חלק גדול מהראשונים מבאר, לדוגמה, כי הסיבה שבכלל יש דיני טומאה וטהרה נובעת מהאיסור על טמא לבוא אל הקודש. הקב"ה מבקש ליצור בנו תנועה של התרחקות והתקרבות, וכשאדם טמא הלוא הוא מחויב להתרחק מן הקודש, וכך הוא נמצא מרחוק, ולאחר מכן מתקרב. הלוא זוהי התחושה שאת מתארת. מה אני מציע אפוא לעשות? אני מציע לשמור על מינימום מעשי של המשכיות למעשייך (התפילה הקצרה ביותר האפשרית  אמירת תהילים מינימאלית) וכך להיות קשורה במסגרת של קיום תורה, ולהותיר חלל גדול של התחדשות, התקרבות, התעלות, והתרוממות, שתתחיל בהתרחקות מסוימת, ובסופו של דבר תיצור תשוקה מחודשת להתקרב. האם את יכולה ללכת בדרך זו?
שאלה: הלכה ואגדה: מה דעת הרב על האימרה המפורסמת של החת"ם סופר : "כל המערבב הלכה ואגדה עובר על איסור כלאיים". לכאורה לפי זה אסור לבסס גישה הלכתית על השקפת עולם או מדרשי ח?
תשובה: הנושא בו אתה עוסק הוא נושא מרתק ביותר. כתבתי על כך הרבה מאוד בספרי "תורת ארץ ישראל". לצורך השאלה בלבד, אני מציע לך לקרוא את שו"ת חתם סופר עצמו. שם תמצא עשרות תשובות שהוא פוסק לאור האגדה. לא זו בלבד, אלא שהמאמר המפורסם שלו "חדש אסור מן התורה" הוא לקיחת יסוד הלכתי בתחומי ההלכה, העברתו לעולם אגדתי, ושימוש בו בעיצוב מדיניות הלכתית מקיפה. לכן, הנושא הוא הרבה יותר רחב. אומר רק כי לא תמצא ולו ראשון אחד או אחרון אחד שלא פסק בשימוש באגדה בהיקפים גדולים מאוד מאוד. ושבת
שאלה: בד"ץ וחלב נוכרי למה לא?: רציתי לשאול מה הקטע לאכול בדץ אם יש שני מוצרים אותה חברה אותם המרכיבים אבל אחד בדץ השני לא מה הקטע לקנות את הבדץ הרי הוא יותר יקר והשני גם קשר וגם מה כל הקטע בלא לאכול חלב נוכרי ושזה מטמטם?אני עד היום בבית לא נהגתי לאכול בדץ ולהמנע מחלב נוכרי האם כדי לי להתחיל להקפיד?
תשובה: אין עניין לאכול בד"ץ, אלא לאכול כשר. כשרות של הרבנות היא מספיקה הלכתית, וראוי להדר אחר רבנות הידועה בהקפדתה והידוריה, וכן ראוי לאכול חלק (לספרדים זו חובה). חלב נכרי מותר בשעת הדחק, ובלבד שהוא ממחלבה ידועה מאד. במצב רגיל אין לסמוך על ההיתר של חלב נכרי, אך אפשר להקל באבקת חלב נכרי.
שאלה: מחול מחול מחול: יצא לי לראות הרבה אנשים שאם איזה זבוב רודף אחריהם אז הם אומרים מחול מחול מחול בגלל משהו עם גלגול נשמות ורציתי לשאול מה זאת אומרת והאם זה נכון?
תשובה: אין זה נכון. במקום לומר לזבוב מילים אלו -צריך לגרשו. (עייני בגמרא במסכת ברכות בדף סא  עמוד א, שיצר הרע דומה לזבוב, וראי מה שכתבו בזה מרן רבנו יוסף חיים זיע"א בספר בן יהוידע, והרב קוק זצ"ל בספרו עין אי"ה).
שאלה: מיגדול ולא מגדל: רציתי לשאול למה בשבתות ובימים טובים בברכת המזון משנם את המילה מגדיל למגדול?
תשובה: הטעם על פי הקבלה, כמובא: בבן איש חי הלכות שנה א  פרשת חוקת הלכה יט, וכן כותב האר"י זיע"א בטעמי המצוות בפרשת עקב. ולהסבר עמוק על פי הקבלה עיין בספר הקדוש "אמת ליעקב", בקונטרס שפת אמת, סימן ס.
שאלה: הסיבה לדיכאון לפי הרמח"ל: ראיתי איזה משהו שהרמחל אומר שלפעמים שהאדם מדוכא זה כי חסר לו משהו בנשמה.רציתי לשאול מה זאת אומרת חסר משהו בנשמה?ואיך אפשר למלא את החסר?
תשובה: הקבלה מסבירה ששאיפותיו של האדם מעידות על גודל נשמתו. ככל שהשאיפות של האדם מעולות יותר, כלליות יותר- כך נשמתו יותר רוממה וגדולה. צער הנשמה- זה בגלל שהיא לא מקבלת מספיק מזון, שהיא לא מקבלת מספיק אוכל. מזונה של הנשמה זה התורה. בתורה יש פרד"ס, פשט, רמז, דרש, סוד. הנשמה דורשת שהאדם ילמד ויתעמק בתורה ב-4 חלקיה. ולא יגיד "קבלה - זה לא בשבילי". כי בדורנו דור הגאולה הנשמות צמאות לעומק, לפנימיות (ראה אגרות ראי"ה, אגרת תקנ ה). אם האדם לא מבטא ומוציא לפועל את כל כשרונותיו- נשמתו אינה מאירה כיאות, היא חסרה. ככל שהאדם יפתח את אישיותו, יוציא מהכח אל הפועל את כוחו וכשרונותיו- כך תתגדל הילתו, ותאיר נשמתו. ברכה והצלחה בכל.
שאלה: צ כוסלובקי או תמני?: אבי צ כוסלובקי ואמי תימניה, מה עלי לקרוא? כבוד הרב ושתזכה לכמה שיותר זכויות ומצוות וברכה :)
תשובה: נוסח אשכנז
שאלה: פיטורים של עובד יהודי: הרב, הציעו לי לעבוד במסעדה במקום עובד יהודי שעובד בה כרגע. אני יודע שאם אני אסכים אז יפטרו אותו מיידית וייתנו לי לעבוד במקומו. אני יודע שהוא לא יעבוד במסעדה לטווח הארוך וכך גם אני אבל מעדיפים אותי בתור עובד. אני רוצה לקחת את העבודה אבל אני רוצה לדעת שאני לא עובר על ההלכה. מותר לי להסכים לקחת את העבודה כשאני יודע שהיא על חשבון אדם אחר? אשמח אם הרב יוכל לענות לי בהקדם האפשרי. מראש ו יורם
תשובה: מידת חסידות היא שלא להסכים, אא"כ ברור שבין כה יפטרו אותו
שאלה: בחירה למלאך: לרב! לגבי הפסוק "הנה ישכיל עבדי ירום ונישא וגבה מאד", אומר המדרש: "זה מלך המשיח. ירום מן אברהם. ונישא ממשה. וגבה ממלאכי-השרת". ועוד נאמר, ש"וגבה מאד" רומז, שהמשיח הוא במדרגה גבוהה יותר גם מאדם הראשון ( מאד אותיות אדם ). לפי מיטב ידיעתי למלאכים אין כלל בחירה חופשית והם מתוכנתים-מראש לשרת את אלוקים. כמובן אדם ללא בחירה חופשית לא ראוי לקבל שכר או עונש.( כי זה לא פייר ) ודרשו ח בתנחומא פסוק זה במלך המשיח, בהיותו למעלה מהאבות, ממלאכי השרת, ממשה, מדוד, מאליהו ומאדם הראשון. ולתוכן שאלתי. אם משיח הוא בדרגה כל כך גבוהה שנקראת " יחידה" והוא מלך האם הוא אחראי למעשיו? או שהוא מונהג כולו ע"י הבורא? אם המשיח מלאך כמו שמתאר ישעיה אז אין לו בחירה חופשית. ואם הוא אדם מתוקן כולו איזה חטא יכל להשפיע עליו בכלל?
תשובה: אני לא יודע. אני מעריך גם שאיש לא יודע. הרבה דברים חשבו על המשיח, סותרים ומנוגדים, ואף אחד לא יכול לא לשלול ולא להוכיח את הדברים האלה. נצטרך להמתין בסבלנות, ובנתיים - לעבוד.
שאלה: תולעים: אנחנו רגילים לקנות עלים ירוקים כגון פטרוזליה ובזיליקום ומשתמשים בהם ע"י טחינה שאלתי האם ישנה אפשרות לקנות עלים ללא פיקוח ולהסתפק באיזושהיא בדיקה קצרה כיוון שהם נטחנים אח"כ? שאלה נוספת:אני קונה שקדים בחנות טבעית ומבקש שיטחנו לי אותם מה אני עושה עם הבדיקה מתולעים? האם צריך עוד לבדוק?א"כ איך בודקים?אותו כנ"ל לגבי אגוזי מלך. ויישר כח על המפעל החשוב!
תשובה: מצ"ב קישורים לתשובות
שאלה: גזל:! אני בן 27 ובצעירותי לקחתי מחנות דברים בלי רשות ויצא לי לקחת מחברים לכיתה כסף ללא רשות. ברצוני לדעת אם אני לא יודע היכן אותם אנשים נימצאים כרגע ומה עלה בגורלם? ואם יצא לי ליפגוש אותם ביכלל ומה סכום הכסף שלקחתי? כיצד אוכל להחזיר את הגזלה? כמה כסף אני צריך להחזיר? והאם אני יכול לתת צדקה על בערך הסכום שלקחתי למקומות שעוזרים לציבור ולחזור בתשובה שלא לעשות יותר גזל בחיי?
תשובה: שלו וברכת ד  יש להשתדל להחזיר לאנשים שלקחת מהם (כגון: חנות), גם חברים שאינך יודע היכן הם, אם הם גרו באותו אזור יש להשתדל לעשות לטובת הציבור באותו אזור, אולי גם הם יהנו מכסף זה. ואם אי אפשר אז הצעתך טובה מאד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תאריך לחתונה: אני אמורה להתחתן בתאריך 23.10.2013 י"ט בחשון התשע"ג (יום רביעי) רציתי לדעת האם התאריך הנקבע הוא תאריך טוב? והאם כדאי להתחתן לפני השקיעה או אחרי השקיעה? (מבחינת התאריך של החתונה, כי אם נתחתן אחרי השקיעה התאריך יהיה כ בחשוון) על עזרתכם רחלי
תשובה: התאריך טוב ומותר להתחתן בו הלכתית. השאלה אם להתחתן לפני או אחרי השקיעה היא בעיקר של נוחות עבור האורחים. כיוון שהשקיעה בתאריך הזה היא בסביבות 17:00, יהיה עדיף לערוך את החופה לאחר השקיעה, כלומר אור לכ  מרחשון. שיהיה בשעה טובה! אריאל (המשיב אינו רב)
שאלה: סעודה אחרי עליה של בר מצוה: האם סעודת מצווה שעושים בבית כנסת לאחר תפילת שחרית בשבת שבה חתן בר-המצווה עלה לתורה וסיים מסכת חייבת באכילת "המוציא" או שאפשר רק "מזונות"?
תשובה: אפשר גם מזונות וכד  והעיקר הוא דברי תורה ושירים לרומם את השומעים ואת הבחור לירא"ש
שאלה: מעשר כספים: ברצוני לברר כמה דברים לגבי מעשר כספים. 1. האם החישוב של 10 צריך להיות מהסכום של המשכורת החודשית שלי או ממה שנותר ממנה בממוצע בכל חודש לאחר כל הוצאות השכ"ד והמחייה וכו? 2. שמעתי כל מיני דעות על כך שביטוח בריאות שאדם עושה לעצמו יכול להיות מחושב בתוך המעשר כספים. במידה וזה נכון האם גם ת על טיפול פסיכולוגי בכל חודש נחשב מעשר? 3.אם אף פעם לא נתתי מעשר כספים באופן מסודר ועקבי -עבדתי קצת כנער לפני הצבא, ומאז השחרור ועד היום (10 חודשים) אני עובד באופן קבוע עם משכורת קבועה ולא הפרשתי אף פעם ממנה סכום קבוע שמיועד למעשר. תרמתי פה ושם לקבצנים ברחוב. יש דרך לעשר מהכספים "רטרואקטיבית"? 4. בעמותת "ויצו" יש רשת חנויות יד שנייה שנקראת "הביגודית", אנשים מוסרים לשם חפצים ובגדים שהם לא צריכים, וכל ההכנסות של החנות הם תרומה לעמותת "ויצו". האם אני יכול לקנות בכספי המעשר שלי בחנות הזאת?
תשובה: א. יש שיטות שונות בנושא מעשר כספים. הדבר גם תלוי במצב הכלכלי שלך. באופן בסיסי המעשר ניתן מהמשכורת נטו, לאחר שמורידים ממנה את כל מה שהיה בו צורך להשגת העבודה (נסיעות   כן  שכירות דירה   לא). אולם יש הרבה קולות כאשר יש צורך בהן. ב. אני בספק אם ביטוח בריאות יכול להיחשב כנתינה למעשר כספים, וגם טיפול פסיכולוגי. ג. יש אפשרות לתת רטרואקטיבית. לפי היכולת. ד. נותני הבגדים יכולים להחשיב את הנתינה כמעשר כספים. בוודאי. ברם, הקונים   לא. ויישר כוח גדול
שאלה: מעשרות: אני ובעלי ב"ה שנינו עובדים. אני שכירה והוא עצמאי (שבשעות הבוקר לומד גם בכולל ב"ה). המשכורת שלי קבועה ושלו לא כ"כ. מאחר והוא עצמאי אז יש חודשים שמביא את ה 5000 ש"ח ויש חודשים שמגיע גם ליותר ב"ה. יש לנו 2 ילדים ועוד אחד בדרך ב"ה. בהיותו עצמאי ההוצאות שלנו תמיד גבוהות וגם בדר"כ אנחנו תמיד במינוס לצערי. שאלתי היא, מה החיוב שלנו לגבי מעשרות? אנחנו כרגע תורמים באופן קבוע 100 ש"ח בלבד. ולי יש תמיד בתיק ארנק שמיועד לצדקה שב"ה כל מי שמבקש אני תמיד נותנת. לדעתי זה לא מספיק אבל רציתי לדעת מה ההלכה קובעת לגבי זוגות שתמיד במינוס וההוצאות עולות על ההכנסות. האם צריך לעשר עשירית מההכנסות של אותו חודש? אודה לתשובתכם. עדי
תשובה: הנושא הזה עלה באתר פעמים רבות. יישר כוח לכל מי שמעלה אותו, כי הוא גם מבקש ללכת בדרכה של תורה במעשר כספים וגם לקיים את עצמו בכבוד. אני מציע פשוט להכניס למנוע החיפוש את המילים "כל הקולות האפשריות". תקבלו תשובות רבות באותו כיוון שינחו אתכם מה לעשות ואם לא- אנא שובו.
שאלה: יין נסך: יש לסבתא שלי עובדת זרה. האם צריך להסביר לה על יין נסך? קנינו פעם גבינה צהובה שלא הייתה עליה כשרות כנראה האם מותר להשתמש בטוסטר לאחר שעשינו בו טוסטים?
תשובה: לגבי יין נסך: להקפיד לקנות רק יין מבושל שבו אין בעיה של יין נסך. מיץ ענבים ורוב היינות ברגילים מפוסטרים, וזה מחשיב אותם כמבושלים שאין בהם בעית יין נסך. יש יינות איכותיים מיוחדים שאינם מבושלים, ואז מצויין ליד הכשרות "לא מבושל". לגבי הטוסטר: אם חומם בו גבינה לא כשרה- אין דרך להכשירו ואין להשתמש בו.
שאלה: לחם הפנים הדלקת הנרות והקמת המשכן: לרב 1.מדוע ללחם הפנים ולשולחן הפנים קוראים כך? 2.האם אהרון הכהן הדליק את הנירות בבוקר והם דלקו במשך היום בדרך נס? 3.האם משה עזר בבנית המשכן הכלים ובגדי הכהנים בפועל הרי כתוב שמי שהיו האומנים הראשים אילו בצלאל ואוליהב ועוזריהם?אם עזר במה עזר?
תשובה: השלחן נקרא על שם הלחם. (העתקתי מויקפדיה): למשמעות השם  לחם הפנים  ניתנו הסברים אחדים: 1. תרגום יונתן מתרגם "לחמא גוונא" - דהיינו "הלחם הפנימי", הוא הלחם המצוי בתוך ההיכל, בו נמצא מזבח הזהב שגם כינויו היה "פנימי". יוצא כי שמו של הלחם בא משמו של המזבח. שהרי במפורש נאמר: "ועל שלחן הפנים יפרשו בגד תכלת ונתנו עליו את-הקערת ואת-הכפת ואת-המנקית ואת קשות הנסך ולחם התמיד עליו יהיה"    2. הרשב"ם מציע "לחם הראוי לפני שרים, לחם נאה" - פני המלך. 3. התלמוד במסכת פסחים מתאר את הלחם כלחם עבה ותפוח "וכמה פת עבה? אמר רב הונא: טפח, שכן מצינו בלחם הפנים - טפח",   דהיינו המונח פנים משמעות פנים של בן אדם, שגודלם המינימלי הוא טפח: "ואין פנים פחות מטפח".  התנא בן זומא דרש "שיהא לו פנים", ופירש רש"י "שיש לו פנים רואין לכאן ולכאן, לצדי הבית מזה ומזה". כוונת התלמוד - הלחם היה עשוי כמו מגש שטוח שדפנותיו הורמו כלפי מעלה - לכן יש לו כאילו  קירות  זו הכוונה  פנים לכאן ולכאן. לענין הדלקת הנרות במקדש (גם כאן מויקפדיה) הדלקת הנרות והטיפול בהם נעשו בבוקר ובערב  בערב הודלקו כל הנרות עם כמות שמן של חצי לוג בכל נר, כמות המספקת גם ללילות החורף הארוכים, ובבוקר היו מדליקים מחדש במידת הצורך את שני הנרות המזרחיים, מכיוון שהנר השני ממזרח היה צריך להיות דלוק תמיד כדברי הפסוק "להעלת נר תמיד" (ספר ויקרא, פרק כ"ד, ב ) ובכדי שלא לדלג על הנר המזרחי ביותר ולפחות מכבודו הדליקו גם אותו. לפני ההדלקה מחדש, היו מוסיפים לנרות שמן ומסירים את האפר מהפתילה. באותה הזדמנו היו מנקים ומחליפים את הפתילה והשמן לנרות האחרים שכבר כבו. אם כל הנרות כבו היו מדליקים אותם מחדש מאש מזבח העולה. הדלקת כל שבעת הנרות הייתה נעשית רק בערב.  לענין הנר הדולק תמיד - נר מערבי, עייני מאמר מפורט משה לא השתתף בהכנת כלי המשכן, הבגדים והמבנה מפני שזה לא היה תפקידו. תפקיד זה ניתן לקבוצת האמנים בראשותו של בצלאל, עמדת על כך בצדק. אבל משה הקים את המשכן עצמו בימי המילואים - כך הוא למד את הכהנים כיצד צריך להעמיד את המשכן: רשי שמות לט  לג - ויביאו את המשכן וגו  - שלא היו יכולין להקימו, ולפי שלא עשה משה שום מלאכה במשכן, הניח לו הקדוש ברוך הוא הקמתו, שלא היה יכול להקימו שום אדם מחמת כובד הקרשים, שאין כח באדם לזקפן, ומשה העמידו. אמר משה לפני הקדוש ברוך הוא איך אפשר הקמתו על ידי אדם, אמר לו עסוק אתה בידך נראה כמקימו, והוא נזקף וקם מאליו, וזהו שנאמר (שמות מ יז) הוקם המשכן, הוקם מאליו. מדרש רבי תנחומא:
שאלה: שילוח הקן: הייתה לי יונה אתמול בגגון מתחת למרפסת שלי (איפה שאני תולה כביסה-כלומר כשאני תולה כביסה היא ממש נוגעת ביונה) עם ביצה אחת. היום היו כבר שתי ביצים. זרקתי לידה דיסק כי אני יודעת שזה מבריח יונים.אציין כי היא לא זזה כשהדיסק היה לידה רק אח"כ היונה זזה ועפה והביצים נשארו. מה אני עושה עם הביצים? והאם חטאתי כשזרקתי את הדיסק.
תשובה: אין מצוות שילוח הקן בשטח ששייך לך, אלא רק במקום הפקר. מותר לגרש את היונה ולקחת את הביצים, אבל אין בכך מצווה. אריאל (המשיב אינו רב)
שאלה: ט  באב: במסגרת קייטנה שמתקיימת במתנ"ס ראש פינה בו אני עובד (רוב האוכלוסיה חילונית, אך ישנם כאלה שיותר מקפידים) יש נסיעה למפעל קוקה קולה ביום ט באב עצמו. התאריך נקבע ללא כוונה לקבוע על יום הצום, ולאחר נסיונות מול חברת קוקה קולה לשנות את התאריך, ואין זה אפשרי מבחינתם. ישנם הורים שמתנגדים ליציאה של ילדם לנסיעה זו, האם ישנה אפשרות אכן לקיים את הטיול במועד שנקבע מראש (יום ט באב). אשמח לתשובה מהירה, עמרי
תשובה: וברכת ד  אין זה ראוי לעשות טיול כזה, ויש לשנות אולי את הכיוון, דהיינו נסיעה לירושלים שריד בית מקדשנו או למקומות שקשורים לחרבן. אבל לא למקום של משקאות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חלום על שן שנשברה: חלמתי הלילה שנשברה לי חתיכה קטנה מהשן ושמעתי פעם שחלומות על שיניים מסמלים דברים רעים. האם יש לי סיבה לדאוג? מה עליי לעשות?
תשובה: להלן ציטוט מתוך תשובה של הרב אבינר: "אבל אם בכל זאת אדם מוטרד מאוד, הוא יוכל לעשות הטבת חלום בפני שלושה חברים או לומר  ריבונו של עולם  בזמן נשיאת כפיים". את יכולה לעיין בתשובה המלאה שלו - הוא מסביר ומביא שפע מקורות, מדוע אין להתרגש כיום ממה שרואים בחלום
שאלה: משחה להברקת כלי כסף: לרב, קנינו משחה לכלי כסף בלי הכשר. שמענו שיש להקפיד על קניית משחה כזו עם הכשר כיון שיש בתוך המשחה אלכוהול, וזה לפעמים מופק מענבים - וסתם יינם אסור בהנאה כדין יין נסך. המשחה היא של "פוליבוי", מיוצרת בגרמניה ומשווקת בארץ מטעם יעקובי. דניאל
תשובה: נכון אמת הדבר שסתם יינם אסור להנאה ככתוב בשו"ע יור"ד סימן קכג: כמה דינין מיין נסך (ואיזו יין נאסור משום יין נסך) סעיף א סתם יינם של עובדי כוכבים אסור בהנאה. וה"ה למגעם, ביין שלנו. הגה: משום גזירת יין שנתנסך לאלילים. ובזמן הזה, שאינו שכיח שהאומות מנסכים לעבודת כוכבים, י"א דמגע עובדי כוכבים ביין שלנו אינו אוסר בהנאה, רק בשתייה  וכן סתם יין שלהם, אינו אסור ליהנות ממנו. ולכן מותר לגבות בחובו מן העובדי כוכבים סתם יינם, מפני דהוי כמציל מידם (טור בשם רשב"ם והרא"ש ומרדכי). וה"ה בשאר הפסד, כגון אם עבר וקנה או מכר, אבל לכתחלה אסור לקנותו ולמכרו כדי להשתכר בו (הגהות מיימוני והג"א ומהר"מ פדוואה). ויש מקילין גם בזה, וטוב להחמיר. וע"ל סימן קל"ב (שם בשם סמ"ג ואגור בשם הגאונים). אני בדרך ולכן איני כרגע יכול לעיין במפרשי השו"ע על הסוגיא. אבל נראה שאפילו אם יש חשש, מכיון שכבר קניתם אז בדיעבד מותר להשתמש. יש משחה כזאת כשרה ואף כשרה לפסח.